ຈີນທົດລອງເຮືອບິນລົບ ຊະນິດໃໝ່
ສື່ມວນຊົນຈີນລາຍງານວ່າ ມີການທົດລອງ ເຮືອບິນລົບທີ່ເລດ້າຈັບບໍ່ໄດ້ ເປັນຄັ້ງທີ 2
ສື່ມວນຊົນແຫ່ງລັດຂອງຈີນ ລາຍງານໃຫ້ຮູ້ໃນອັນທີ່ອາດ ສາມາດເປັນການທົດລອງການບິນ ທີ່ຮູ້ຈັກກັນເປັນຄັ້ງທີ ສອງກໍໄດ້ກ່ຽວກັບເຮືອບິນລົບທີ່ເຣດ້າຈັບບໍ່ໄດ້ຮຸ່ນ J-20 ທີ່ຈີນຜະລິດຂຶ້ນເອງ ການທົດລອງການບິນດັ່ງກ່າວແມ່ນສັງເກດເຫັນຢູ່ໃນໜັງ ສືພິມ Global Times ທີ່ພັກຄອມມີວນິດ ເປັນຜູ້ຄວບ ຄຸມໃນວັນອັງຄານມື້ນີ້ທີ່ລົງຫົວຂໍ້ຂ່າວວ່າ “ເຮືອບິນໄອພົ່ນ ລຶກລັບ ບິນອີກໃໝ່” ພາບວີດີໂອຂອງເຮືອບິນທີ່ວ່າເປັນ ເຮືອບິນໂຕຢ່າງ ຮຸ່ນ J-20 ແລະປາກົດໃຫ້ເຫັນ ຢູ່ໃນ website ຂອງ Phoenix Satellite Television ເຊັ່ນ ກັນຊຶ່ງເປັນຊ່ອງຂ່າວໃນຮອງກົງ ທີ່ນິຍົມປັກກິ່ງແລະຢູ່ໃນ forum ທາງທະຫານໃນອິນເທີແນດ ໜັງສືພິມ Global Times ໄດ້ສະແດງຮູບພາບອັນທີ່ ເອີ້ນວ່າຕົ້ນສະບັບເດີມຂອງ J-20 ທີ່ບໍ່ໄດ້ຂຶ້ນບິນແລະ ອ້າງຄໍາເວົ້າຂອງຜູ້ທີ່ເຫັນເຫດການຄົນນຶ່ງທີ່ບໍ່ບອກຊື່ໃຫ້ ຮູ້ວ່າ ເຮືອບິນລໍານີ້ໄດ້ບິນກາຍໄປກາຍມາຫລາຍຄັ້ງແລະສະແດງການເໜັງຕີງປີກຂອງມັນ ໄດ້ໃນລະຫວ່າງການທົດລອງບິນເປັນເວລາ 85 ນາທີໃນວັນອາທິດຜ່ານມາຈາກສະໜາມ ບິນເມືອງ Chengdu ໃນແຂວງສີສວນໃນພາກຕາເວັນຕົກສຽງໃຕ້ຂອງຈີນນັ້ນ ຢູ່ໃນສະໜາມບິນດຽວກັນທີ່ເມືອງ Chengdu ນີ້ ທີ່ເຮືອບິນ J-20 ໄດ້ທົດລອງບິນຖ້ຽວ ທໍາອິດທີ່ບໍ່ໄດ້ປະກາດໃຫ້ຜູ້ຄົນຊາບໃນເດືອນມັງກອນຕົ້ນປີນີ້ ຊຶ່ງໄດ້ເຮັດໂລກແຕກຕື່ນຕົກ ໃຈໃນລະຫວ່າງການຢ້ຽມຢາມໃນລະດັບສູງທີ່ກຸງປັກກິງ ຂອງທ່ານ Robert Gates ລັດ ຖະມົນຕີປ້ອງກັນປະເທດສະຫະລັດນັ້ນ